CELEX: 32021R0652
Language: da
Date: 2021-02-10 00:00:00
Title: Kommissionens delegerede forordning (EU) 2021/652 af 10. februar 2021 om ændring af delegeret forordning (EU) 2017/891 for så vidt angår aktiviteter og driftsprogrammer, der gennemføres af producentorganisationer inden for frugt- og grøntsagssektoren

21.4.2021   
               
               
                  DA
               
               
                  Den Europæiske Unions Tidende
               
               
                  L 135/4
               
            
         KOMMISSIONENS DELEGEREDE FORORDNING (EU) 2021/652
         af 10. februar 2021
         om ændring af delegeret forordning (EU) 2017/891 for så vidt angår aktiviteter og driftsprogrammer, der gennemføres af producentorganisationer inden for frugt- og grøntsagssektoren
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 37, litra a), nr. ii) og vi), litra b), litra c), nr. i) og ii), og litra d), artikel 173, stk. 1, litra f), artikel 223, stk. 2, litra a), og artikel 231, stk. 1, og
         ud fra følgende betragtninger:
         
                     (1)
                  
                  
                     Afsnit II i Kommissionens delegerede forordning (EU) 2017/891 (2) indeholder bestemmelser om producentorganisationers aktiviteter og driftsprogrammer inden for frugt- og grøntsagssektoren.
                  
               
                     (2)
                  
                  
                     Medlemsstaterne kan give producentorganisationer tilladelse til at udlicitere visse aktiviteter. I nogle medlemsstater er producentorganisationer store virksomheder, som ofte har en datterselskabsstruktur i flere niveauer. Bestemmelserne om udlicitering bør derfor omformuleres, så de omfatter situationer, hvori aktiviteterne udliciteres til enheder, der er tæt forbundet med producenten.
                  
               
                     (3)
                  
                  
                     I de senere år har svampeproduktionen ikke længere været begrænset til svampe af slægten Agaricus. Producentorganisationer, der har specialiseret sig i svampeproduktion, producerer andre slægter af dyrkede svampe såsom Pleurotus, Shiitake og Agrocybe for at imødekomme markedets behov og forbrugernes forventninger. Derfor bør anvendelsesområdet for bestemmelserne vedrørende beregningsgrundlaget for den afsatte produktion af svampe, der er bestemt til forarbejdning, udvides til at omfatte flere dyrkede svampeslægter.
                  
               
                     (4)
                  
                  
                     I overensstemmelse med Kommissionens lovgivningsforslag om den fremtidige fælles landbrugspolitik skal frugt- og grøntsagsstøtteordningen integreres i medlemsstaternes fremtidige strategiske planer under den fælles landbrugspolitik. I afventning af vedtagelsen af disse forslag fastsætter Europa-Parlamentets og Rådets forordning (EU) 2020/2220 (3) visse overgangsbestemmelser for 2021 og 2022. For navnlig at sikre en gnidningsløs integration af denne støtteordning i den fremtidige fælles landbrugspolitik kan eksisterende driftsprogrammer i frugt- og grøntsagssektoren, som ikke har nået deres maksimale varighed på fem år, kun forlænges indtil den 31. december 2022. Endvidere bør nye driftsprogrammer i frugt- og grøntsagssektoren kun kunne godkendes for en varighed på højst tre år. Da de pågældende driftsprogrammer skal være i overensstemmelse med den nationale strategi, bør medlemsstaterne have mulighed for at forlænge deres nationale strategi indtil den 31. december 2025.
                  
               
                     (5)
                  
                  
                     Den forsikringserstatning, der i visse tilfælde af produktionsnedgang kan udbetales, kan indgå i beregningen af værdien af den afsatte produktion. Det bør præciseres, hvornår den skal indgå, navnlig ved beregningen af værdien af den afsatte produktion for den 12-måneders referenceperiode, hvori den faktisk udbetales.
                  
               
                     (6)
                  
                  
                     Støtteberettigede udgifter inden for rammerne af driftsprogrammer skal begrænses til de faktisk afholdte udgifter. Med henblik på afslutning af udgifter til aktioner og foranstaltninger under driftsprogrammer bør medlemsstaternes anvendelse af faste satser, satser for enhedsomkostninger eller faste beløb dog bringes i overensstemmelse med bestemmelserne vedrørende programmer for udvikling af landdistrikterne.
                  
               
                     (7)
                  
                  
                     Afsnit II, kapitel III, i delegeret forordning (EU) 2017/891 indeholder bestemmelser om kriseforebyggelses- og krisestyringsforanstaltninger, herunder bl.a. tilbagekøb fra markedet. I Særberetning nr. 23/2019 om »Stabilisering af landbrugernes indkomst: Der findes et omfattende sæt instrumenter, men der bør tages fat på den lave anvendelse og problemerne med overkompensation« af 5. december 2019 (4) gav Revisionsretten udtryk for betænkeligheder med hensyn til visse aspekter af tilbagekøbsordningen for frugt og grøntsager, navnlig for forarbejdede produkter fremstillet af tilbagekøbte produkter, som kunne føre til overkompensation. Revisionsretten anbefaler, at der fastsættes et loft for finansiel bistand fra Unionen for tilbagekøb med henblik på gratis uddeling af forarbejdede frugter og grøntsager for at undgå eventuelle virkninger af overkompensation. Derfor bør det i bestemmelserne om støtte til tilbagekøb fra markedet med henblik på gratis uddeling af forarbejdede frugter og grøntsager præciseres, at betalinger til forarbejdningsvirksomheder kun skal kompensere for forarbejdningsomkostninger, og at overkompensation udelukkes.
                  
               
                     (8)
                  
                  
                     Bestemmelserne om støtte til tilbagekøb fra markedet i forbindelse med anvendelsen af grænsen på 5 % af den afsatte produktionsmængde bør præciseres.
                  
               
                     (9)
                  
                  
                     Da det er vigtigt at strømline, forenkle og yderligere koordinere de nuværende instrumenter og supplere dem med nye foranstaltninger, hvor det er nødvendigt, bør bestemmelserne om gennemførelsen af høstforsikringsforanstaltninger bringes i overensstemmelse med bestemmelserne om programmer for udvikling af landdistrikterne.
                  
               
                     (10)
                  
                  
                     Med henblik på at gøre vejledningsforanstaltningen mere attraktiv som en kriseforebyggelses- og krisestyringsforanstaltning bør støttebetingelserne vedrørende hvem, der kan modtage vejledning, lempes.
                  
               
                     (11)
                  
                  
                     Producentorganisationer er forpligtet til at evaluere gennemførelsen af deres driftsprogrammer. Da artikel 24 i Kommissionens gennemførelsesforordning (EU) 2017/892 (5) er blevet erstattet, bør henvisningen til nævnte artikel slettes i bestemmelserne om evalueringsrapporten i delegeret forordning (EU) 2017/891.
                  
               
                     (12)
                  
                  
                     Nogle overgangsbestemmelser er forældede og skal derfor fjernes.
                  
               
                     (13)
                  
                  
                     I henhold til artikel 55 i delegeret forordning (EU) 2017/891 skal medlemsstaterne meddele Kommissionen de vejede gennemsnitlige producentpriser, der er noteret for frugt og grøntsager, for de produkttyper og -sorter, størrelser og præsentationer, der er anført i forordningens bilag VI. For nøjagtigt at afspejle markedssituationen bør oplysningerne om »type/sort«, »præsentation/størrelsessortering« og »repræsentative markeder« for tomater og æbler, jf. nævnte bilag, ajourføres. For i videst muligt omfang at bringe det system for prisindberetning, der er foreskrevet i delegeret forordning (EU) 2017/891, i overensstemmelse med bestemmelserne i Kommissionens gennemførelsesforordning (EU) 2017/1185 (6), bør listen over produkter, for hvilke medlemsstaterne ugentligt skal meddele Kommissionen deres priser, reduceres fra 32 til 16 produkter. Nævnte begrænsede liste med 16 produkter vil være identisk med den liste over produkter, der er opført i bilag IV til delegeret forordning (EU) 2017/891. Endelig bør Det Forenede Kongerige fjernes fra listen over »repræsentative markeder«.
                  
               
                     (14)
                  
                  
                     Delegeret forordning (EU) 2017/891 bør derfor ændres —
                  
               VEDTAGET DENNE FORORDNING:
         
            Artikel 1
            Ændring af delegeret forordning (EU) 2017/891
            I delegeret forordning (EU) 2017/891 foretages følgende ændringer:
            
                        1)
                     
                     
                        I artikel 13 foretages følgende ændringer:
                        
                                    a)
                                 
                                 
                                    I stk. 1 tilføjes følgende afsnit:
                                    »Med henblik på artikel 155 i forordning (EU) nr. 1308/2013 omfatter udtrykket »datterselskab« enhver enhed i en kæde af datterselskaber. Medlemsstaterne kan dog udelukke udliciteringen af aktiviteter til en enhed i en kæde af datterselskaber.«
                                 
                              
                                    b)
                                 
                                 
                                    Stk. 2 affattes således:
                                    
                                       »2.   En producentorganisation, der udliciterer en aktivitet, indgår en skriftlig forretningsmæssig ordning i form af en kontrakt, aftale eller protokol med en anden enhed, herunder et eller flere af dens medlemmer eller et datterselskab eller en enhed i en kæde af datterselskaber, med henblik på udførelsen af den pågældende aktivitet. Producentorganisationen forbliver ansvarlig for at sikre gennemførelsen af den udliciterede aktivitet og bevarer den overordnede kontrol med og overvågningen af den forretningsmæssige ordning om at udføre aktiviteten.
                                       Imidlertid anses aktiviteten for at være varetaget af producentorganisationen, hvis den gennemføres af en sammenslutning af producentorganisationer eller et kooperativ, hvis medlemmer selv er kooperativer, såfremt producentorganisationen er medlem deraf, eller af et datterselskab eller en enhed i en kæde af datterselskaber, der opfylder kravet om 90 %, jf. artikel 22, stk. 8.«
                                    
                                 
                              
                  
                        2)
                     
                     
                        I artikel 22 foretages følgende ændringer:
                        
                                    a)
                                 
                                 
                                    Stk. 2, litra f), affattes således:
                                    
                                                »f)
                                             
                                             
                                                70 % for svampekonserves af Agaricus bisporus og andre dyrkede svampe konserveret i saltlage«.
                                             
                                          
                              
                                    b)
                                 
                                 
                                    Stk. 10 affattes således:
                                    
                                       »10.   Hvis produktionen falder som følge af en naturkatastrofe, vejrforhold, dyre- eller plantesygdomme eller skadedyrsangreb, kan en eventuel forsikringserstatning, der i den forbindelse modtages i henhold til høstforsikringsforanstaltninger, jf. kapitel III, afdeling 7, eller tilsvarende aktioner, der forvaltes af producentorganisationen eller af dens tilsluttede producenter, medregnes i den afsatte produktions værdi i den 12-måneders referenceperiode, hvori den faktisk er udbetalt.«
                                    
                                 
                              
                  
                        3)
                     
                     
                        I artikel 27 tilføjes følgende som stk. 6:
                        
                           »6.   Medlemsstaterne kan beslutte at forlænge deres nationale strategi indtil den 31. december 2025. Medlemsstaterne underretter Kommissionen beslutningen om forlængelse.«
                        
                     
                  
                        4)
                     
                     
                        Artikel 31, stk. 2, affattes således:
                        
                           »2.   Støtteberettigede udgifter i forbindelse med driftsprogrammer skal begrænses til de faktisk afholdte udgifter.
                           Medlemsstaterne kan dog fastsætte faste standardsatser, satser for enhedsomkostninger eller faste beløb, undtagen for udgifter i forbindelse med kriseforebyggelses- og krisestyringsforanstaltninger.
                           Desuden kan medlemsstaterne beslutte at anvende differentierede faste standardsatser, satser for enhedsomkostninger eller faste beløb for at tage hensyn til specifikke regionale eller lokale forhold.«
                        
                     
                  
                        5)
                     
                     
                        I artikel 45 foretages følgende ændringer:
                        
                                    a)
                                 
                                 
                                    I stk. 1 tilføjes følgende afsnit:
                                    »Summen af de transport-, sorterings- og emballeringsomkostninger for produkter tilbagekøbt med henblik på gratis uddeling af forarbejdede frugter og grøntsager, der er nævnt i artikel 16 og 17 i gennemførelsesforordning (EU) 2017/892 og i bilag IV og V til nævnte forordning, og som lægges til den maksimale støtte til tilbagekøb, der er nævnt i dette stykke og i denne artikels stk. 2, kan ikke overstige den gennemsnitlige markedspris »ab producentorganisation« eller »ab forarbejdningsvirksomhed« for det pågældende forarbejdede produkt i de foregående tre år.«
                                 
                              
                                    b)
                                 
                                 
                                    Stk. 2 affattes således:
                                    
                                       »2.   For den andel af tilbagekøb fra markedet af et givet produkt, der kommer fra en given producentorganisation, gælder følgende:
                                       
                                                   a)
                                                
                                                
                                                   den må ikke overstige 10 % af den pågældende producentorganisations gennemsnitlige afsatte produktionsmængde i de tre foregående år og
                                                
                                             
                                                   b)
                                                
                                                
                                                   i alt må summen af procentsatserne for tre på hinanden følgende år ikke overstige 15 ved addition af den i overensstemmelse med litra a) beregnede andel for det pågældende år og andelen af de to foregående års tilbagekøb, beregnet på grundlag af den pågældende producentorganisations respektive afsatte produktionsmængde i løbet af disse to foregående år.
                                                   Hvis oplysningerne om den afsatte produktionsmængde for et eller for alle de tre foregående år ikke foreligger, anvendes den afsatte produktionsmængde, som producentorganisationen blev anerkendt for.
                                                   Tilbagekøbsmængder, der er afhændet på en af de måder, der er nævnt i artikel 34, stk. 4, i forordning (EU) nr. 1308/2013, eller på en anden måde, som medlemsstaterne har godkendt i henhold til artikel 46, stk. 2, i nærværende forordning, medregnes dog ikke i denne procentsats.«
                                                
                                             
                                 
                              
                  
                        6)
                     
                     
                        Artikel 51, stk. 2, affattes således:
                        
                           »2.   Medlemsstaterne kan bevilge supplerende nationale midler til de høstforsikringsforanstaltninger, der finansieres af driftsfonden. Den samlede støtte til høstforsikringer må dog ikke overstige 80 % af producenternes udgifter til præmier for forsikring mod tab.«
                        
                     
                  
                        7)
                     
                     
                        Artikel 51a, stk. 3, affattes således:
                        
                           »3.   »Anerkendte producentorganisationer, producentsammenslutninger eller individuelle producenter, producenter, der ikke er tilsluttet en producentorganisation, eller deres sammenslutninger kan modtage vejledning.«
                        
                     
                  
                        8)
                     
                     
                        Artikel 57, stk. 3, første afsnit, affattes således:
                        »Evalueringen sker i form af en rapport i det næstsidste år for gennemførelsen af driftsprogrammet.«
                     
                  
                        9)
                     
                     
                        Artikel 80, stk. 2 og 3, udgår.
                     
                  
                        10)
                     
                     
                        Bilag II, III og VI ændres som angivet i bilaget til nærværende forordning.
                     
                  
         
            Artikel 2
            Ikrafttræden
            Denne forordning træder i kraft på syvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. februar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Kommissionens delegerede forordning (EU) 2017/891 af 13. marts 2017 om supplerende regler til Europa-Parlamentets og Rådets forordning (EU) nr. 1308/2013 for så vidt angår frugt og grøntsager og forarbejdede frugter og grøntsager og om supplerende regler til Europa-Parlamentets og Rådets forordning (EU) nr. 1306/2013 for så vidt angår sanktioner i disse sektorer og om ændring af Kommissionens gennemførelsesforordning (EU) nr. 543/2011 (EUT L 138 af 25.5.2017, s. 4).
         
            (3)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).
         
            (4)  ECA SR 23/2019 — Særberetning nr. 23/2019: Stabilisering af landbrugernes indkomst: Der findes et omfattende sæt instrumenter, men der bør tages fat på den lave anvendelse og problemerne med overkompensation — https://www.eca.europa.eu/da/Pages/DocItem.aspx?did=52395.
         
            (5)  Kommissionens gennemførelsesforordning (EU) 2017/892 af 13. marts 2017 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår frugt og grøntsager og forarbejdede frugter og grøntsager (EUT L 138 af 25.5.2017, s. 57).
         
            (6)  Kommissionens gennemførelsesforordning (EU) 2017/1185 af 20. april 2017 om regler for anvendelsen af Europa-Parlamentet og Rådets forordning (EU) nr. 1307/2013 og (EU) nr. 1308/2013 for så vidt angår indberetning til Kommissionen af oplysninger og dokumenter og ændring og ophævelse af flere af Kommissionens forordninger (EUT L 171 af 4.7.2017, s. 113).
      
      
         
            BILAG
            I bilag II, III og VI til delegeret forordning (EU) 2017/891 foretages følgende ændringer:
            
                        1)
                     
                     
                        I bilag II affattes punkt 19 således:
                        
                                    »19.
                                 
                                 
                                    Investeringer eller lignende aktioner, der ikke finder sted på bedrifter og/eller i lokaler tilhørende producentorganisationen, sammenslutningen af producentorganisationer eller deres tilsluttede producenter eller et datterselskab eller en enhed i en kæde af datterselskaber som omhandlet i artikel 22, stk. 8.«
                                 
                              
                  
                        2)
                     
                     
                        I bilag III foretages følgende ændringer:
                        
                                    a)
                                 
                                 
                                    I punkt 1 affattes sidste afsnit således:
                                    »For hver kategori af de i første afsnit anførte støtteberettigede omkostninger kan medlemsstaterne for at beregne ekstraomkostninger i forhold til traditionelle omkostninger fastsætte faste standardsatser, satser for enhedsomkostninger eller faste beløb.«
                                 
                              
                                    b)
                                 
                                 
                                    Punkt 3 affattes således:
                                    
                                                »3.
                                             
                                             
                                                Omkostninger til møder og uddannelsesprogrammer, hvis disse vedrører driftsprogrammet, herunder dagpenge samt rejse- og opholdsomkostninger.«
                                             
                                          
                              
                  
                        3)
                     
                     
                        Bilag VI affattes således:
                        
                           
                              »BILAG VI
                              Indberetning af priser, jf. artikel 55, stk. 1
                              
                                          Produkt
                                       
                                       
                                          Type/sort
                                       
                                       
                                          Præsentation/størrelsessortering
                                       
                                       
                                          Repræsentative markeder
                                       
                                    
                                          Tomater
                                       
                                       
                                          Runde
                                       
                                       
                                          Størrelse 47-102 mm, løst i pakninger a 5 eller 6 kg
                                       
                                       
                                          Belgien
                                          Bulgarien
                                          Tyskland
                                          Grækenland
                                          Spanien
                                          Frankrig
                                          Italien
                                          Ungarn
                                          Nederlandene
                                          Polen
                                          Portugal
                                          Rumænien
                                       
                                    
                                          I klase
                                       
                                       
                                          Alle typer klaser, men kun hvis gennemsnitsstørrelsen af de enkelte tomater er 47 mm eller over 47 mm, i pakninger af 5 eller 6 kg
                                       
                                    
                                          Specielle tomater/kirsebærtomater
                                       
                                       
                                          Tomater i løs vægt eller i klase, specielle tomater, kun hvis gennemsnitsstørrelsen af de enkelte tomater er under 47 mm (40 mm for kirsebærtomater), i pakninger a ca. 250-500 gram
                                       
                                    
                                          Abrikoser
                                       
                                       
                                          Alle typer og sorter
                                       
                                       
                                          Størrelse 45-50 mm
                                          Bakker eller pakninger a ca. 6-10 kg
                                       
                                       
                                          Bulgarien
                                          Grækenland
                                          Spanien
                                          Frankrig
                                          Italien
                                          Ungarn
                                       
                                    
                                          Nektariner
                                       
                                       
                                          Hvidt kød
                                       
                                       
                                          Størrelse A/B
                                          Bakker eller pakninger a ca. 6-10 kg
                                       
                                       
                                          Grækenland
                                          Spanien
                                          Frankrig
                                          Italien
                                       
                                    
                                          Gult kød
                                       
                                       
                                          Størrelse A/B
                                          Bakker eller pakninger a ca. 6-10 kg
                                       
                                    
                                          Ferskner
                                       
                                       
                                          Hvidt kød
                                       
                                       
                                          Størrelse A/B
                                          Bakker eller pakninger a ca. 6-10 kg
                                       
                                       
                                          Grækenland
                                          Spanien
                                          Frankrig
                                          Italien
                                          Ungarn
                                          Portugal
                                       
                                    
                                          Gult kød
                                       
                                       
                                          Størrelse A/B
                                          Bakker eller pakninger a ca. 6-10 kg
                                       
                                    
                                          Spisedruer
                                       
                                       
                                          Alle typer og sorter med kerner
                                       
                                       
                                          Bakker eller pakninger a 1 kg
                                          Bakker eller pakninger a 1 kg
                                       
                                       
                                          Grækenland
                                          Spanien
                                          Frankrig
                                          Italien
                                          Ungarn
                                          Portugal
                                       
                                    
                                          Alle typer og sorter uden sten
                                       
                                    
                                          Pærer
                                       
                                       
                                          Blanquilla
                                       
                                       
                                          Størrelse 55/60, pakninger a ca. 5-10 kg
                                       
                                       
                                          Belgien
                                          Grækenland
                                          Spanien
                                          Frankrig
                                          Italien
                                          Ungarn
                                          Nederlandene
                                          Polen
                                          Portugal
                                       
                                    
                                          Conference
                                       
                                       
                                          Størrelse 60/65+, pakninger a ca. 5-10 kg
                                       
                                    
                                          Williams
                                       
                                       
                                          Størrelse 65+/75+, pakninger a ca. 5-10 kg
                                       
                                    
                                          Rocha
                                       
                                    
                                          Abbé Fétel
                                       
                                       
                                          Størrelse 70/75, pakninger a ca. 5-10 kg
                                       
                                    
                                          Kaiser
                                       
                                    
                                          Doyenné du Comice
                                       
                                       
                                          Størrelse 75/90, pakninger a ca. 5-10 kg
                                       
                                    
                                          Æbler
                                       
                                       
                                          Braeburn
                                       
                                       
                                          Størrelse 65/80, pakninger a ca. 5-20 kg
                                       
                                       
                                          Belgien
                                          Tjekkiet
                                          Tyskland
                                          Grækenland
                                          Spanien
                                          Frankrig
                                          Italien
                                          Ungarn
                                          Nederlandene
                                          Østrig
                                          Polen
                                          Portugal
                                          Rumænien
                                       
                                    
                                          Cox orange
                                          Elstar
                                          Gala
                                          Golden delicious
                                       
                                    
                                          Jonagold (eller Jonagored)
                                          Idared
                                          Fuji
                                       
                                    
                                          Shampion
                                       
                                    
                                          Granny smith
                                          Red delicious og andre røde sorter
                                          Boskoop
                                       
                                    
                                          Satsumaer
                                       
                                       
                                          Alle sorter
                                       
                                       
                                          Størrelse 1-X -3, pakninger a ca. 10-20 kg
                                       
                                       
                                          Spanien
                                       
                                    
                                          Citroner
                                       
                                       
                                          Alle sorter
                                       
                                       
                                          Størrelse 3-4, pakninger a ca. 10-20 kg
                                       
                                       
                                          Grækenland
                                          Spanien
                                          Italien
                                       
                                    
                                          Klementiner
                                       
                                       
                                          Alle sorter
                                       
                                       
                                          Størrelse 1-X -3, pakninger a ca. 10-20 kg
                                       
                                       
                                          Grækenland
                                          Spanien
                                          Italien
                                       
                                    
                                          Mandariner
                                       
                                       
                                          Alle sorter
                                       
                                       
                                          Størrelse 1-2, pakninger a ca. 10-20 kg
                                       
                                       
                                          Grækenland
                                          Spanien
                                          Italien
                                          Portugal
                                       
                                    
                                          Appelsiner
                                       
                                       
                                          Salustiana
                                          Navelinas
                                          Navelate
                                       
                                       
                                          Størrelse 3-6, pakninger a ca. 10-20 kg
                                       
                                       
                                          Grækenland
                                          Spanien
                                          Italien
                                          Portugal
                                       
                                    
                                          Lanelate
                                          Valencia late
                                       
                                    
                                          Tarocco
                                       
                                    
                                          Navel
                                       
                                    
                                          Blomkål
                                       
                                       
                                          Alle typer og sorter
                                       
                                       
                                          Størrelse 16-20 cm
                                       
                                       
                                          Tyskland
                                          Spanien
                                          Frankrig
                                          Italien
                                          Polen
                                       
                                    
                                          Auberginer
                                       
                                       
                                          Alle typer og sorter
                                       
                                       
                                          Størrelse 40+/70+
                                       
                                       
                                          Spanien
                                          Italien
                                          Rumænien
                                       
                                    
                                          Vandmeloner
                                       
                                       
                                          Alle typer og sorter
                                       
                                       
                                          Almindelige standarder på det repræsentative marked
                                       
                                       
                                          Grækenland
                                          Spanien
                                          Italien
                                          Ungarn
                                          Rumænien
                                       
                                    
                                          Meloner
                                       
                                       
                                          Alle typer og sorter
                                       
                                       
                                          Almindelige standarder på det repræsentative marked
                                       
                                       
                                          Grækenland
                                          Spanien
                                          Frankrig
                                          Italien
                                       
                                    
                        «